《南郊大礼庆成诗五首·右有事于南郊》
宋代·苏颂

惟皇继天，宅位三禩。
灵德及远，嘉生茂遂。
仲冬月良，一阳气至。
嘉将告成，礼严肆类。
自庙徂郊，万灵拱卫。
天收宿雰，日丽佳气。
月逾既望，再登午陛。
对越苍祗，配以太帝。
奠玉酌匏，升烟燎币。
志尽虔恭，备成熙事。
玉舆旋衡，欢声沸渭。
皇专乃诚，下蒙厥惠。

作者简介：（1020—1101）泉州同安人，徙居丹阳，字子容。苏绅子。仁宗庆历二年进士。知江宁。皇祐五年召试馆阁校勘，同知太常礼院。迁集贤校理，编定书籍。英宗即位，为度支判官。神宗立，擢知制诰，知审刑院，因奏李定拜官不合章法，落知制诰，出知婺州。元丰初，权知开封府，改沧州。奉旨编纂《鲁卫信录》。哲宗元祐初，除吏部尚书兼侍读，以邃于律历提举研制新浑仪。元祐七年拜右仆射兼中书侍郎，为相务使百官守法遵职，量能授任。后罢知扬州，徙河南。绍圣末致仕。有《苏魏公集》、《新仪象法要》、《本草图经》。